Håkon Skulstad

Håkon Skulstad (født 1963) er en norsk jurist som i desember 2024 ble utnevnt til politidirektør.

Skulstad kommer fra Samnanger. Han er utdannet ved Politihøgskolen i Oslo og som jurist fra Universitetet i Oslo. Skulstads første jobb i politiet var som lensmannsbetjentaspirant i Fana høsten 1984, og senere har han vært statsadvokat, rektor ved Politihøgskolen, politimester i Øst-Finnmark politidistrikt (2006–2010), avdelingsdirektør i Justisdepartementets politiavdeling, politimester i Politidirektoratet, konstituert førstestatsadvokat i Økokrim og assisterende sjef i Kripos. I 2017 ble han assisterende politidirektør.

I desember 2024 ble Skulstad utnevnt til politidirektør i Politidirektoratet. Han var fungerende politidirektør i perioden november 2018 til 1. april 2019.

 Referanser 


Kategori:Norske jurister
Kategori:Norske politimestere
Kategori:Personer fra Samnanger kommune
Kategori:Norske politidirektører